रांची विवि के एचआरडीसी परिसर में लगाए गए कई वेराइटी के 250 पौधे
रांचीयूनिवर्सिटी के ह्यूमन रिसोर्स डेवलपमेंट सेंटर (एचआरडीसी) में शनिवार को पौधरोपण किया गया। इसकी शुरुआत करते हुए विधानसभा अध्यक्ष डॉ. दिनेश उरांव ने कहा कि एचआरडीसी का यह सराहनीय कदम है। अन्य शिक्षण संस्थानों को भी इससे सबक लेकर पौधे लगाने उसके संरक्षण का प्रयास करना चाहिए। मौके पर वीसी डॉ. रमेश कुमार पांडेय, प्रोवीसी डॉ. कामिनी कुमार, एचआरडीसी डायरेक्टर डॉ. अशोक चौधरी, डीएसडब्ल्यू डॉ. एससी गुप्ता, एक्वेक डायरेक्टर डॉ. संजय मिश्रा, प्रोफेसर अशोक सिंह, डॉ. नमिता सिंह समेत अन्य शिक्षकों ने कई वेराइटी के 250 पौधे लगाए। इनमें बोटल पाम, पाम, गुलाब, गुलमोहर, नारियल, क्रोटन समेत विभिन्न किस्म के पौधे थे। वीरेंद्र पांडेय ने कार्यक्रम को सफल बनाने में सराहनीय भूमिका निभाई।
hne_Deva hin_Deva